Adeegga bulshada waxaa saaran xil ah inuu caawimo carruurta iyo qoysaska dhibaataysan.
Tusaale ahaan waxay noqon kartaa inuu nolol maalmeedku ciriiri galo–
–inuu buuq guriga ka jiro, inuu qof qoyska–
–ka mid ahi nafsiyan u dhibban yahay ama khamriga badsado.
Waxay iyana noqon kartaa inay waalidku ilmahooda u walwalsan yihiin.
Ama inuu ilmuhu waxyaalo halis ah ku kaco.
Qoysas badan ayaa iskood adeegga bulshada ula xiriira–
–iyagoo doonaya caawimo iyo taageero.
Carruur iyo waalid labaduba way la soo xiriirin karaan adeegga bulshada.
Taas waxaa loo yaqaan codsi jeedin.
Balse adeegga bulshaduba wuu la soo xiriiri karaa qoys haddii qof qoyska–
–ka baxsan uu ka walwalsan yahay xaalad uu ilmo ku sugan yahay.
Tusaale ahaan wuxuu noqon karaa shaqaale xannaanad ama iskuul oo walwal qaba.
Ama qof ka shaqeeya daryeelka caafimaadka ama booliska.
Dhammaan dadka ka shaqeeya arrimo carruur–
–waa inay adeegga bulshada ogeysiiyaan hadday ilmo u walwalsan yihiin.
Taas waxaa la yiraahdaa dacwad walwal.
Adeegga bulshadu siyaabo kala duwan ayaa gacan looga heli karaa.
Taas waxay hadba ku xiran tahay waxay dhibaatadu tahay–
–iyo waxay qoysku iyo ilmuhu u baahan yihiin.
Hadday tusaale ahaan khilaafyo badan jiraan qoysku waxay heli karaan caawimaad ah–
–sida ay xal ku heli lahaayeen iyo habab kale ay u wada hadli karaan.
Tusaale ahaan ilmuhu wuxuu la hadli karaa carruur kale oo xaalad la mid ah ku sugan.
Ama wuxuu heli karaa qof weyn oo aan qoyska ka tirsanayn oo garab u noqda.
Adeegga bulshadu wuxuu taageero u bixiyaa habka ugu habboon ee qoys kasta waafiqi kara.